[ સગાઈ એ કાચું ફળ છે અને લગ્ન એ પાકું. ફળ કાચું હોય ત્યારે કારણ વગરનો વધારે પડતો ચંચુપાત ફળને ખેરવી નાખે છે. સમય પહેલાં એકમેકનું બધું જ સમજી લેવાની ઉતાવળ સંબંધોનું તાત્કાલિક પૂર્ણવિરામ લાવી દે છે. આજના સમયમાં સગાઈ બાદ ફોન, ઈન્ટરનેટ, એસ.એમ.એસ. દ્વારા સતત સંપર્કમાં રહેવાની ટેવ જોખમી પુરવાર થઈ શકે છે. ફળને પાકવામાં સમય લાગે છે. સંબંધોની યોગ્ય માવજત થાય એ માટે એક પ્રામાણિક અંતર જરૂરી છે – એ વાત તરફ અંગુલિનિર્દેશ કરતી આ કથા વર્તમાન સમયની એક અગત્યની સમસ્યા પર પ્રકાશ પાડે છે. – તંત્રી.]